ติดเชื้อ “โควิด” เพิ่ม 18,417 คน ดับ 297 ราย ดันเสียชีวิตสะสมทะลุหมื่น!
“ศบค.” พบผู้ติดเชื้อโควิดใหม่ 18,417 ราย แบ่งเป็นผู้ติดเชื้อใหม่ 18,271 ราย และจากเรือนจำ 146 ราย เสียชีวิต 297 คน รวมยอดเสียชีวิตสะสมตั้งแต่เกิดการระบาด 10,085 ราย
25 ส.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (25 ส.ค. 64) พบผู้ติดเชื้อรายใหม่รวม 18,417 ราย แบ่งเป็นผู้ติดเชื้อใหม่ 18,271 ราย และจากเรือนจำ 146 ราย มีผู้เสียชีวิต 297 ราย และรักษาหายกลับบ้านแล้ว 21,186 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 1,073,505 ราย (ตั้งแต่ 1 เมษายน) กำลังรักษา 189,268 ราย หายป่วยสะสมจำนวน 875,589 ราย (ตั้งแต่ 1 เมษายน)
อย่างไรก็ตาม ตั้งแต่เกิดการระบาดของไวรัสโควิด-19 ทำให้มียอดผู้เสียชีวิตสะสมในประเทศไทย อยู่ที่ 10,085 รายแล้ว
